Peste 80% dintre programele USAID au fost anulate. Cum s-a ajuns aici
Secretarul american de Stat Marco Rubio a anunțat, luni, că administrația Trump a finalizat procesul de șase săptămâni de eliminare a programelor de ajutor umanitar global gestionate de Agenția Statelor Unite pentru Dezvoltare Internațională (USAID), o instituție cu o tradiție de șase decenii. Rubio a mai precizat că programele care nu au fost desființate vor fi transferate sub administrarea Departamentului de Stat.